திருவள்ளூர் மாவட்டம் பொன்னேரியிலிருந்து மாநகர பஸ் செங்குன்றத்துக்கு சென்று கொண்டிருந்தது. பொன்னேரி பணிமனை அருகே பஸ் சென்றபோது, படியில் தொங்கிய மாணவர்களை உள்ளே வரும்படி கண்டக்டர் கூறியுள்ளார். அப்பேது 12ம் வகுப்பு மாணவன் குணசேகருக்கும் கண்டக்டர் கண்ணனுக்கும் வாக்குவாதம் ஏற்பட்டது. தன்னை மாணவன் தாக்கியதாக கண்டக்டர் அளித்த புகாரின்பேரில் மாணவன் குணசேகரை போலீசார் கைது செய்தனர். பிறகு, ஜாமினில் விடுவித்தனர். இதனிடையே, மாணவனை கண்டக்டர் தாக்கும் வீடியோ வாட்ஸ் ஆப்பில் வைரலாக பரவியதையடுத்து, விவகாரத்தில் திருப்பம் ஏற்பட்டது. கண்டக்டர் மீது தாய் புகார் அளித்துள்ளார்.